  Виталий Пронин Шаерамы туннэ 11 исправительной колониос, следствиея 3 изоляторъёс лыдъясько. Пытсэт сьӧрын 6 сюрс 828 адями пуке, со пӧлысь 364-эз - пытсэт сьӧры выльысь вуэмъёс. Йылпумъянъёс лэсьтыку.Удмурт Республикая Кыл кутытонъя управлениен кивалтӥсьлэсь ужзэ быдэсъясь Игорь Криницин верамъя, упправлениын ужасьёслэн сак луэмзы юрттӥз пытсэт сьӧрын 141 йыружез дырыз дыръя алыны. Кылем ар куспын колониосын пукисьёслэсь таламын йылсо, лэчыт 60 арбериос, 700-лэсь трос сотовой телефонъёс, 34,96 грамм йырез усыкмытӥсь суретъёс, 27 сюрс манет, 0,625 литр кудӟытӥсь юон. Пытсэт сьӧрын пукись эшъёссылы «юрттыны» выремзы понна 52 адями административной кыл кутытон улэ кыскемын, 17 мурт вылэ уголовной уж ӝутэмын. Бышкись ез сьӧрысь огъя югдурез чакланы юртто 2 сюрс 218 видеокамераос. Соос 14 сюрлэсь ятыр йыружез дыраз шараяны юрттӥзы. 8 номеро колониын югдурез утёнъя «Синергет» комплекс пуктэмын, нош 1-тӥ колониын «Синергет-СКДЛ» комплекс ужа. Пытсэс сьӧрын 561 мурт туберкулёзэн черламын, соослэн лыдзы ичигес кылемын ке, йылэмын психиатр дорын учётын сылӥсьёслэн лыдзы - 1 сюрс 458 мурт. Кылем ар ӵоже колониосын пукисьёс 304 миллион манет тыр вуз поттӥзы, нунал ӵоже одӥг мурт 227 манетлы ужа. Кылем арын корт но пу вандылонъя выль цехъёс усьтэмын, вуриськон цехе выль машинаос, бусыын ужаны выль трактор басьтэмын. Берло 2 ар куспын пытсэт сьӧрын пукисьёс пӧлысь 1 сюрс 680 мурт профессия басьтӥз. Валентина Емельянова Туспуктэм: www.18.fsin.su   